Sacrosancto et exorabili loco Cluniaco in honore Dei et sanctorum apostolorum Petri et Pauli consecrato, quem domnus Maiolus, abbas, regere videtur. Ego Rothardus, in Dei nomine, dono sanctis predictis apostolis atque jam dicto loco Deoque ibidem servientibus monachis aliquid de rebus meis quæ sunt sitæ in pago Matisconensi, in villa Rufiaco: hoc est vinea quæ terminat a mane et a medio die et a certio terra Sancti Petri, a sero via publica, ea ratione ut quamdiu vixero teneam, et, tempus vindemiæ, sex sextarios vini in censu persolvam, sed post meum decessum ad predictum redeat locum. Si quis hanc donationem calumpniare voluerit, non vindicet quod repetit, sed coactus auri libras duas componat; carta vero ista firma et stabilis permaneat, stipulatione subnixa. Actum Cluniaco publicæ. S. Rothardi, qui fieri et firmare rogavit. S. Bertini et Idgerii et Constantii et Leudbaldi et Constabuli et item Constaboli et Petri et Ingelberti et Rothardi et Arnulfi. Data mense maio, anno XXXº IIIIº regnante Lothario rege. Constantius, ad vicem cancellarii, recognovit.